Արման Ծառուկյան

**Արման  Նաիրիի Ծառուկյան** (), հայազգի խառը ոճի մենամարտիկ (MMA), հանդես է գալիս UFC կազմակերպության թեթևքաշային դիվիզիոնում ( մինչև 85 կիլոգրամ)։

## Կենսագրություն և գործունեություն
Ծնվել է 1996 թվականի հոկտեմբերի 11-ին Վրաստանի Ախալքալաք քաղաքում, որը հիմնականում բնակեցված է հայերով։ Մարզվում է «Lion Heart» ակումբում (Կրասնոդար, Ռուսաստան) և Պհուքայեթ (Թաիլանդ) քաղաքի «Tiger Muay Thai» պրոֆեսիոնալ մարզումային ճամբարում։

Արմանի մասնագիտական առաջնաելույթը սկսվել է 2015 թվականի սեպտեմբերի 25-ին՝ «MFP: Assault Night on Spassk 2015» իրադարձության շրջանակում։ Մասնակցել է մի շարք մրցումների, այդ թվում՝ RFC, OFS և Modern Fighting Pankration։ Հանդիպել է այնպիսի մրցակիցների հետ, ինչպիսիք են Ալեքսանդր Բելիխը, Դմիտրի Շկրաբին, Ալի Հայբուլաեւը։

2018 թվականի մայիսի 26-ին, ելույթ ունենալով MFP 220: Mayor's Cup 2018-ում, Ծառուկյանը պարտության է մատնել UFC-ի նախկին մարտիկ Ջունիոր Ասունսաոյին միաձայն որոշմամբ։ 2017 թվականի հոկտեմբերի 28-ին Road FC (MMA) փրոմոուշենը Արմանին հրավիրել էր մենամարտելու Կյունգպոյի հետ Road FC 043-ում, որտեղ Արմանը հաղթել էր միաձայն որոշմամբ։ MBC Sports+-ը Ծառուկյանի ըմբշամարտը անհավանական է համարել։ Արմանին բազմիցս շնորհավորել է Ռուսաստանի Դաշնության նախագահ Վլադիմիր Պուտինը՝ որպես շատ տաղանդավոր մարտիկի։

2019 թվականի մարտի 20-ին Ծառուկյանը պայմանագիր է կնքել UFC-ի հետ, որտեղ նշված է, որ Արմանը կազմակերպության շրջանակներում կունենա 4 մենամարտ՝ հանդես գալով Հայաստանի դրոշի ներքո։

2019 թվականի ապրիլի 20-ին Արմանը մրցավարների միաձայն որոշմամբ պարտվել է Իսլամ Մախաչևին։ Այս մենամարտը UFC Fight Night 149: Overeem vs մրցաշարի շրջանակներում դարձել էր երեկոյի մենամարտը։

2019 թվականի հուլիսի 27-ին Արման Ծառուկյանը կանադացի Օլիվյե Օբեն-Մերսիեին հաղթել է Կանադայի էդմոնտոն քաղաքում կայացած UFC 240 մրցաշարում։

UFC Fight Night Figueiredo vs. Benavidez 2-ի շրջանակներում, որը տեղի է ունեցել Աբու Դաբիի մարտական կղզում 2020 թվականի հուլիսի 18-ին, Արման Ծառուկյանը հաղթել է Դավի Ռամոսի մրցավարների միաձայն որոշմամբ՝ հաղթանակը նվիրելով Հայաստանին ու իր բոլոր հայ եղբայրներին։

## Տիտղոսներ և նվաճումներ
### Ընդհանուր մենամարտեր
* **[[Ultimate Fighting Championship]]**
** «Երեկոյի մենամարտ» մրցանակի դափնեկիր (Իսլամ Մախաչևի դեմ)
* **Պանկրատիոն**
** Թեթև քաշային կարգի Ասիայի չեմպիոն՝ ըստ Kunlun Fight-ի
** Թեթև քաշային կարգի չեմպիոն՝ ըստ MFP-ի
** Տիտղոսի հաջող պաշտպանություն
* **MMA-ի Ռուսաստանի առաջնություն**
** 2015 թվականի Ռուսաստանի առաջնության արծաթե մրցանակակիր MMA-ում
* **MMA-ի Հեռավոր-արևելյան դաշնային շրջանի առաջնություն**
** Հեռավոր Արևելքի ինքնավար մարզի MMA-ի 2016 թվականի արծաթե մեդալակիր
** 2017 թվականի Հեռավոր Արևելքի ինքնավար շրջանի MMA-ի հաղթող
* **Խաբարովսկի երկրամասի MMA-ի առաջնություն**
** 2016 թվականի Խաբարովսկի երկրամասի MMA-ի հաղթող
* **Կրասնոդարի երկրամասի գրեպլինիգի UWW-ի առաջնություն**
** 2016 թվականի Կրասնոդարի գրեպլինգի UWW առաջնության չեմպիոն (-77 կգ) 
***Գրեպլինգի «Ըմբշամարտի միասնության գավաթ» համառուսաստանյան մրցաշար**
** 2016 թվականի Ռուսաստանի գրեպլինգի առաջնության հաղթող (-71 կգ)  
** 2017 թվականի Ռուսաստանի գրեպլինգի առաջնության հաղթող (-71 կգ) 

## Ծանոթագրություններ

## Արտաքին հղումներ
* 
* 
* 
* 

Կատեգորիա:Հայ ընդհանուր մենամարտիկներ
Կատեգորիա:Ռուսահայ մարզիկներ
Կատեգորիա:Ռուսաստանի սպորտի վարպետներ